Ana ing wiwitan pamaréntahané, Kaisar Kangxi dibantu déning 4 Mantri Wali lan dibimbing déning nininé, Ibusuri Xiaozhuang.[1] Nalika taun 1669, Kaisar Kangxi bisa nggagalaké rencana salah siji Mantri Waliné, Aobai kang duwé kepénginan kanggo ngraman.[1] Dhèwèké uga bisa ngredhem Pambrontakan Telu Raja Mudha (salah sijiné ya iku Wu Sangui, kang diwènèhi wewengkon lan sesebutan pangéran amarga jasané) lan pambrontakan suku-suku saka Mongolia.[1] Taiwan kang dikuwasani déning kulawarga Zheng kang setya marang wangsa Ming, bisa dikuwasani nalika taun 1683.[1] Prajanjian wewatesan karo Rusia uga digawé nalika taun 1689.[1]
